 Buusu sị na ọ bụ mmekọrịta ahụ bụ ụtọ nwanne, maka na abụọ nyụkọọ mamịrị ọnụ ọ gbọọ ụfụfụ. Nịgbaso nke a, nnukwu ọgbakọ otu ụbọchị nke ngalaba ụlọ ọrụ National Cash Transfer Unit, Abuja ewerela ọnọdụ nAwka bụ isi obodo steeti Anambra, ma bụrụ nke a nọrọ na ya wee kpọọ òkù ka e nwee ezi mmekọrịta netiti gọọmenti etiti na nke steeti dịka o siri metụta ịkwàlite amụma ikesa ego maka nkwalite obibi ndụ, bụ nke a kpọrọ Cash Transfee program.  Nnukwu ọgbakọ ahụ bụ nke weere ọnọdụ nobi gọọmenti dị nAwka, ma bụrụkwa nke dọtara ụfọdụ ndị isi ọchịchị steeti ahụ, ndị isi oche okpuru ọchịchị dị iche iche, ndị minista sitere steeti ahụ, ndị eze ọdịnala obodo dị iche iche, tinyere ọtụtụ ndị ọzọ e ji okwu ha agba izu na steeti ahụ.Nokwu mmàlite ya, onyeisi ngalaba Conditional Cash Transfer Program nala anyị, bụ Dọkịta Temitọpe Sinkaịya kọwara ya bụ atụmatụ dịka otu nime amụmà nkwàlite obibi ndụ gọọmenti etiti ji naka ugbua, bụ nke o si na ya enyere ndị ụwa na-atụ nọnụ na ndị o nweghị ka ọ hà ha aka, ma na-adọpụtakwa ụmụ mmadụ nụbịam. O kelekwàzịrị ọchịchị steeti ahụ na okpuru ọchịchị dị iche iche na steeti ahụ maka imezùpụta akụkụ nke ha na nkwekọrịta nke amụmà ahụ, ma kpọzie òkù ka a gaa nihu inwe ezi mmekọrịta netiti gọọmenti etiti na nke steeti.Na mbụ nozi nnọọ ya, nnukwu onye enyemaka pụrụ ichè nye Gọvanọ nihe gbasaara amụmà nkwàlite obibi ndụ ụmụ mmadụ, bụ Nwaada Chinwe Iwuchukwu kọwara ọgbakọ ahụ dịka nke dabàrà adabà, nilekwàsị anya notu ọnọdụ akụnụba ala anyị siri debe imi na ọnụ ugbu a, ma kelekwazie gọọmenti etiti maka ịtụpụta ya bụ ọmarịcha atụmatụ.Na ntụnye nke ha notù nótù, onyeisi atụmatụ ahụ na steeti Anambra, bụ Maazị Raphael Enukọrah, na Kọmishọna na-ahụ maka ahụike na steeti ahụ, bụ Dọkịta Vincent Ọkpala nke onye nọchitere anya ya bụ Dọkịta John Ndibe kèlere Gọọmenti steeti Anambra nezi ọrụ ya nịkwàlìtè na isonyèsi ike nọmarịcha atụmatụ ahụ na steeti ahụ, ma kwekwa nkwà ịga nihu nịkwàdo ya bụ atụmatụ, nihi na a pụrụ isi na ya wee chụọ ụbịam ọsọ ụkwụ erughị ala na steeti ahụ.Na nzaghachi, Gọvanọ Willie Obianọ, nke onye nọchitere anya ya bụ osote Gọvanọ, Dọkịta Nkem Okeke kwuru na ọchịchị ya ga-aga nihu ime kwesiri na ọ ga-eme, iji hụ na steeti ahụ na-aga nihu irita úrù na ya bụ atụmatụ, ọbụnadị dịka o nyere ndụmọdụ ka a kànye ụdị nzùkọ ọzọ, nke ndị ọchịchị steeti ahụ ga-esònye na ya nozuzu okè, bụ ebe a ga-anọ wee lebàá anya notu a ga-esi me ka ya bụ atụamatụ kawanye mma.National Cash Transfer Unit bụ ụlọ ọrụ na-ahụ maka ikesà ego nokpurù atụmatụ nkwàlite ọnọdụ obibi ndụ, a kpọrọ Social Intervention Program nke ọchịchị Onyeisi ala Muhammadụ Buharị tụpụtara, ma bụrụkwa nke e sikwa na ya wee na-enye ndị ihe na-esiri ike nime obodo dị iche iche nala anyị ego dị puku Naịra ise kwà ọnwa ọbụla. 